એક મહિલાએ સંબંધીને બાળક આપવા ગર્ભ ધારણ કર્યો હતો પરંતુ પુત્રને બદલે પુત્રી આવતા સંબંધીએ બાળક દત્તક ન લેતા મહિલાએ બાળકીને ત્યજીને નાસી ગઈ હતી. મૂળ વાલિયાના દાજીપુરાની અને મહેસાણાના સાણંદ ખાતે પરણાવેલી એક મહિલાને સંતાનમાં 21અને 17 વર્ષની બે પુત્રીઓ તેમજ 16 વર્ષનો એક પુત્ર હતો. જોકે તેના એક સંબંધીને સંતાન ન થતું હોઇ તેણે તેમને સંતાન દત્તક આપવા માટે ગર્ભ ધારણ કર્યો હતો. પરંતુ સંતાનમાં પુત્રી જન્મતા તેના સંબંધીએ તે બાળકીને દત્તક લેવાનો ઇન્કાર કર્યો હતો. અને તેના એક મિત્ર ધર્મેશ યાદવ સાથે મળી તેની બાઇક ઉપર ભરૂચનારી સંરક્ષણ કેન્દ્ર ખાતે આવી બાળકીને પારણામાં મૂકીને નાસી ગઇ હોવાની કબૂલાત કરી હતી. નવજાત બાળકીને ત્યજી દેવાના ચકચારી કિસ્સામાં ભરૂચ એ ડીવીઝન પોલીસે ત્યજી દેવાયેલી બાળકીની માતા ગીતા કઠવાડા અને ધર્મેશ યાદવની અંકલેશ્વરમાંથી ધરપકડ કરી છે પોલીસે બાળકીએ પહેરેલા કપડાના આધારે પ્રસૃતિગૃહ શોધીને ત્યાંથી બાળકીને ત્યજી દેનારની વિગતો મેળવી હતી મહિલાએ માતાસહજ લાગણીને નેવે મૂકતા મહિલાએ કહ્યું હતું કે તે સજા ભોગવશે, પરંતુ બાળકીને રાખશે નહીં. પોલીસ હાલમાં કેસની ખરાઈ ચકાસી રહી છે કોણે દત્તક બાળક માંગ્યુ હતુ તેમજ મહિલાના લગ્નેતર સંબંધો વિશે પણ તપાસ કરવામાં આવશે